Document ID: 32006D0393

KOMISSION PÄÄTÖS,
tehty 31 päivänä toukokuuta 2006,
yhteisön vertailulaboratorion nimeämisestä suu- ja sorkkatautia varten
(tiedoksiannettu numerolla K(2006) 2069)
(ETA:n kannalta merkityksellinen teksti)
(2006/393/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön toimenpiteistä suu- ja sorkkataudin torjumiseksi, direktiivin 85/511/ETY sekä päätösten 89/531/ETY ja 91/665/ETY kumoamisesta ja direktiivin 92/46/ETY muuttamisesta 29 päivänä syyskuuta 2003 annetun neuvoston direktiivin 2003/85/EY (1) ja erityisesti sen 69 artiklan 1 kohdan,
sekä katsoo seuraavaa:
(1)
Direktiivissä 2003/85/EY säädetään yhteisön vertailulaboratorion nimeämisestä suu- ja sorkkatautia varten. Komissio järjesti tiiviissä yhteistyössä jäsenvaltioiden kanssa tarjouskilpailun, jolla valittiin yhteisön vertailulaboratorio teknisen ja tieteellisen pätevyyden sekä henkilöstön asiantuntemuksen perusteella.
(2)
Lisäksi otettiin huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (2) 12 artiklan 2 kohdassa vahvistetut virallisten laboratorioiden nimeämiseen sovellettavat lisävaatimukset.
(3)
Valintamenettelyn tuloksena tarjouskilpailun voittanut laboratorio - Institute for Animal Health, Pirbright Laboratory, jonka rahoittajana toimii Biotechnology and Biological Sciences Research Council (BBSRC) - olisi nimettävä yhteisön vertailulaboratorioksi suu- ja sorkkatautia varten viiden vuoden ajaksi.
(4)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Nimetään yhteisön vertailulaboratorioksi suu- ja sorkkatautia varten Yhdistyneessä kuningaskunnassa sijaitseva Institute for Animal Health, Pirbright Laboratory, jonka rahoittajana toimii Biotechnology and Biological Sciences Research Council (BBSRC), viiden vuoden ajaksi sitä päivää seuraavasta päivästä, jona tämä päätös julkaistaan Euroopan unionin virallisessa lehdessä.
2. Edellä olevassa 1 kohdassa tarkoitetun yhteisön vertailulaboratorion toimintaa ja velvollisuuksia koskevat säännöt vahvistetaan direktiivin 2003/85/EY liitteessä XVI.
2 artikla
Tämä päätös on osoitettu kaikille jäsenvaltioille.
Tehty Brysselissä 31 päivänä toukokuuta 2006.

Labels: 7
6